**Pályázati felhívás középiskolai tanintézmények részére!**

A Németi Imre Alapítvány kuratóriuma elhatározta, hogy a 2019. évben létrehozott Németi Imre Alapítvány az idei tanévben is **támogatja a balmazújvárosi bejelentett állandó lakcímmel rendelkező, középiskolában tanuló hátrányos helyzetű, de kiváló tanulmányi eredményű fiatalokat** annak érdekében, hogy tanulmányaikat minél jobb eredménnyel végezzék és ezáltal felsőfokú tanulmányokat folytatva olyan szakképesítést szerezzenek, amelyet jól tudnak hasznosítani lakóhelyükön, mind családjuk, mind Balmazújváros fejlődése érdekében.

Az alapítvány alapítói vagyona jelentős összeg, az alapítványhoz való csatlakozást a néhai alapító tette lehetővé tette.

Az alapítvány céljaira felhasználható

* az alapításkori vagyon 20 %-a,
* a vagyon hozadékának 100 %-a,
* az alapítást követően az alapítvány számlájára érkező készpénz adomány 100 %-a,
* a természetben nyújtott adomány 100 %-a.

A kuratórium döntése alapján **2022/2023. tanévben** is 5.000.000 Ft-ot kívánunk fordítani havi járadék (20.000.-Ft/hó/tanuló) és/vagy különböző képzési költségek részbeni, vagy egészbeni finanszírozásával az alapítvány céljainak megfelelően a rászoruló családok által eltartott tanulók támogatására akként, hogy

* 5 főt Balmazújvároson középiskolában tanuló,
* 5 főt pedig Balmazújvároson kívül működő középiskolában, de balmazújvárosi állandó lakosként tanuló

tanulók közül választunk ki.

Kérjük, hogy a mellékelt adatlap kitöltésével tegyenek javaslatot a támogatható, kiválóan tanuló fiatalok személye vonatkozásában **családi hátterük bemutatásával** és a kitöltött adatlapot mellékleteivel együtt a palyazat@nemetiimrealapitvany.hu e-mail címre, vagy a drdobrossy@drdobrossy.com e-mail címre küldjék meg **legkésőbb 2023. február 28 napjáig.**

A pályázatok elbírálásának határideje: 2023. március 31.

A pályázat elbírálását követően a kuratórium döntését és a pályázatot elnyert tanulók névsorát az adatlapon feltüntetett e-mail címre küldjük meg.